CELEX: 62018TN0035
Language: sk
Date: 2018-01-19 00:00:00
Title: Vec T-35/18: Žaloba podaná 19. januára 2018 – La Marchesiana/EUIPO – Marchesi Angelo (MARCHESI)

23.4.2018   
            
            
               SK
            
            
               Úradný vestník Európskej únie
            
            
               C 142/51
            
         Žaloba podaná 19. januára 2018 – La Marchesiana/EUIPO – Marchesi Angelo (MARCHESI)
   (Vec T-35/18)
   (2018/C 142/68)
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: La Marchesiana Srl (Miláno, Taliansko) (v zastúpení: M. Franzosi, F. Santonocito, A. Sobol, avvocati)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Marchesi Angelo Srl (Miláno, Taliansko)
   
      Údaje týkajúce sa konania pred EUIPO
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie MARCHESI pozostávajúca zo siedmych ťahov štetcom vo farbách oranžová, modrá, žltá, červená, zelená, čierna a fialová – ochranná známka Európskej únie č. 4 187 159.
   
      Konanie pred EUIPO: konanie o vyhlásení neplatnosti.
   
      Napadnuté rozhodnutie: rozhodnutie štvrtého odvolacieho senátu EUIPO zo 14. novembra 2017 v spojených veciach R 1753/2016-4 a R 1802/2016-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil napadnuté rozhodnutie a zamietol v celom rozsahu žiadosť Angela Marchesiho o zrušenie ochrannej známky EU’159 z dôvodu nepoužívania,
            
         
               —
            
            
               zmenou napadnutého rozhodnutia určil a vyhlásil, že ochranná známka EU’159 bola v referenčnom období v Európskej únii riadne používaná podľa článku 58 ods. 1 nariadenia o ochrannej známke Európskej únie pre výrobky v triedach 8 (Ručné nástroje a pomôcky na ručný pohon, prevažne kuchynské nástroje), 16 (Papier, kartón, tlačivá, knihy, časopisy, výtvarnícke potreby, papiernicky tovar, školské potreby), 21 (Ručné nástroje a nádoby využívané v kuchyni alebo domácnosti, kuchynské hrnce, taniere, sklenené poháre, sklo, porcelán a majolika), 29 (Potraviny živočíšneho pôvodu, konzervované a sušené ovocie a zelenina; rôsoly, džemy, ovocné omáčky; vajcia, mlieko a mliečne výrobky; jedlé oleje a tuky), 30 (Káva a kávové produkty, čaj, kakao, cukor, ryža, múka, chlieb, cestoviny, jemné pečivo, zmrzlina, potravinové dochucovadlá na zlepšenie chuti mäsových výrobkov), 33 (Alkoholické nápoje), ako aj pre výrobky/služby v triedach 30 (Káva), 41 (Vzdelávanie formou kurzov a školení), 43 (Reštauračné služby zahŕňajúce podávanie jedál a nápojov pripravených na podávanie v bare, reštaurácii, samoobslužných stravovacích zariadeniach, jedálňach),
            
         
               —
            
            
               subsidiárne čiastočnou zmenou napadnutého rozhodnutia zamietol žiadosť protistrany o výmaz ochrannej známky EU’159 z dôvodu nepoužívania vo vzťahu k výrobkom a službám v triedach 30 (Káva), 41 (Vzdelávanie formou kurzov a školení), 43 (Reštauračné služby zahŕňajúce podávanie jedál a nápojov pripravených na podávanie v bare, reštaurácii, samoobslužných stravovacích zariadeniach, jedálňach),
            
         
               —
            
            
               uložil účastníkovi konania, ktorý nebude mať vo veci úspech, povinnosť nahradiť trovy toto konania a konania na predchádzajúcich stupňoch.
            
         
      Uvádzaný žalobný dôvod
   
   
               —
            
            
               nesprávne posúdenie dôkazov o používaní v zmysle článku 58 ods. 1 písm. a) a článku 18 ods. 1 nariadenia č. 2017/1001.